recursal/SuperWikiNEXT-32B huggingface dataset:
நுழைவாயில்
**வல்லம் அங்காள பரமேசுவரி கோயில்** தஞ்சாவூர் அருகே உள்ள வல்லம் பகுதியில் உள்ள அம்மன் கோயிலாகும்.

அமைவிடம்
--------

தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் உள்ளது.

மூலவர்
------

இக்கோயிலிலுள்ள மூலவராக அங்காள பரமேசுவரி உள்ளார்.

அமைப்பு
-------

கோயிலின் வாயிலின் இருபுறமும் முறையே விநாயகரும், முருகனும் உள்ளனர். அடுத்துள்ள மண்டபத்தில் கொடி மரம், பலிபீடம், சிங்கம் ஆகியவை உள்ளன. அடுத்துள்ள கருவறைக்கு முன்பாக கணபதியும் முருகனும் இரு புறத்திலும் உள்ளனர். திருச்சுற்றில் நாக கன்னி அம்மன் சன்னதி உள்ளது. அடுத்து பாவாடைராயன், கருப்புசாமி, பத்ரகாளியம்மன், பேச்சியம்மன், காட்டேரியம்மன், நொண்டிக்கருப்பு, வெள்ளையம்மாள் மற்றும் பொம்மியம்மாளுடன் மதுரை வீரன் ஆகியோர் உள்ள சன்னதி உள்ளது. பத்ரகாளியம்மனுக்கும், காட்டேரியம்மனுக்கும் முன்பாக பலிபீடம் காணப்படுகிறது. கோயிலின் வாயிலை அடுத்துள்ள சிறிய சன்னதியாக பஞ்சமுக ஆஞ்சநேயர் உள்ளார். இதே சன்னதியில் வரதராஜப்பெருமாள் காணப்படுகிறார்.

குடமுழுக்கு
-----------

இக்கோயிலில் 10 டிசம்பர் 1995 மற்றும் 10 பிப்ரவரி 2008இல் குடமுழுக்கு ஆனதற்கான கல்வெட்டுகள் உள்ளன.

மேற்கோள்கள்
-----------
**சாத்ரா** (Zatra) என்பது கோவாவில் உள்ள இந்துக் கோவில்களில் கொண்டாடப்படும் புனித யாத்திரைகளுக்கான கொங்கணி மொழிச் சொல்லாகும். இந்தி, மராத்தி மற்றும் நேபாளி ஆகிய மொழிகளிலிலும் இதற்குச் சமமான சொல்கள் காணப்படுகிறது. அவை யாத்திரை அல்லது ஜாத்ரா எனப்படுகிறது. மகாராட்டிராவில் உருசு என்ற மாற்று வார்த்தையும் பயன்படுத்தப்படுகிறது.

சாத்ராவின் போது, இந்து தெய்வம் அல்லது தெய்வங்களின் சிலை (கள்) அல்லது மூர்த்திகள் பல்லக்குகளில் அல்லது பெரியத் தேரில் சிறப்பு ஊர்வலமாக எடுத்துச் செல்லப்படுகின்றன.

விழா
----

பாரம்பரியமாக, ஒவ்வொரு கோவிலும் ஆண்டுக்கு ஒரு முறை பாரம்பரிய நாளில் இந்த விழாவைக் கடைப்பிடிக்கிறது. அனைத்து விழாக்களும் வழக்கமாக அக்டோபரில் தீபாவளிக்குப் பிறகு நிகழ்கின்றன. மார்ச் மாதத்தில் சிக்மோ அல்லது ஹோலி பண்டிகை வரை தொடர்கின்றன. கோவாவின் மிகவும் பிரபலமான சாத்ராவானது, பனஜியிலிருந்து சுமார் 30 கி.மீ தூரத்தில் அமைந்துள்ள சிர்கோவோவில் உள்ள இந்துக் கோயிலான லைராய் கோயிலிலும், பனஜியிலிருந்து சுமார் 50 கி.மீ மற்றும் மட்காவிலிருந்து 18 கி.மீ. தூரமுள்ள கியூபெம் வட்டத்தி படோர்பா என்ற கிரமத்திலுள்ள சாந்ததுர்கா என்றா தெய்வத்திற்கும் நடக்கிறது. இந்த சாத்ராக்களை அதன் மற்ற வணிக மற்றும் பொழுதுபோக்கு நடவடிக்கைகளுக்காக கும்பமேளாவுடன் ஒப்பிடலாம்.

பிரபல உணவு
----------

சாத்ராவின் போது விற்கப்படும் மற்றும் உட்கொள்ளும் பிரபலமான தின்பண்டங்களாக லட்டு மற்றும் காஜே ஆகியவை இருக்கிறது. அவை வறுத்த கொண்டைக்கடலை மாவுடன் வெல்லம் மற்றும் எள் கலவையில் நனைத்து வழங்கப்படுகின்றன.

பிற இடங்களில்
-------------

கோவாவுக்கு வெளியே, மிகவும் பிரபலமான சாத்ரா என்பது இந்தியாவின் ஒடிசாவின் புரி ஜெகன்நாதர் கோயில் தேரோட்டம் ஆகும். இது ஜுகர்நாத் என்ற வார்த்தையை ஆங்கில மொழியில் பங்களித்தது.

குறிப்புகள்
-----------

1. ↑  Ram Puniyani (6 July 2005). *Religion, Power and Violence: Expression of Politics in Contemporary Times*. SAGE Publications. பக். 112. பன்னாட்டுத் தரப்புத்தக எண்:978-81-321-0206-9. .
**சாநிக்ரோ 28** *(Sanicro 28)*  என்பது இரும்பின் கலப்புலோகம் ஆகும். சாநிக்ரோ 28 என்ற வணிகப்பெயர் கொண்ட இக்கலப்புலோகம் கலப்புலோகம் 28  என்ற பெயராலும் அழைக்கப்படுகிறது. இரும்புடன் நிக்கலும், குரோமியமும் சேர்க்கப்பட்டு இந்த உலோகக் கலவை தயாரிக்கப்படுகிறது. பெரும்பாலும் இது துருப்பிடிப்பதனால் ஏற்படும் அரிப்பைத் தடுப்பதற்குப் பயன்படுத்தப்படும் ஒரு பொருளாகும். குறிப்பாக கந்தக அமிலம் மற்றும் [[பாசுபாரிக் அமிலம்[[ ஆகியவற்றை சாநிக்ரோ 28 எதிர்க்கிறது. குறிப்பாக இயற்கை எரிவாயு மற்றும் எண்ணெய் போக்குவரத்து, அணு எரிபொருள் போக்குவரத்து, அமில உற்பத்தி மற்றும் போக்குவரத்து சேவைகள் போன்றவற்றில் பொதுவாக இக்கலப்புலோகம் பயன்படுத்தப்படுகிறது. 
இயைபு

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **எடை%** | **Ni** | **Fe** | **Cr** | **Mo** | **Cu** | **C** | **Mn** | **S** | **Si** |
| கலப்புலோகம் 28 | 30-32 | 21-22 | 26-28 | 3-4 | 0.6-1.4 | 0.02 | 2 | 0.03 | 0.70 |

மேற்கோள்கள்
-----------

1. ↑  "Sanicro 28 high-alloy austenitic stainless steel — Sandvik Materials Technology". *www.smt.sandvik.com*. 2015-06-03 அன்று பார்க்கப்பட்டது.
2. ↑  "Sanicro 28 — Sandvik Materials Technology". *www.smt.sandvik.com*. 2015-06-03 அன்று பார்க்கப்பட்டது.
3. ↑  "Alloy 28 (UNS N08028 / 1.4563) - Aircraft Materials". *www.aircraftmaterials.com*. 2015-06-03 அன்று பார்க்கப்பட்டது.

மேலும் காண்க
------------

* துருவேறா எஃகு
**இலக்னாவரம் ஏரி** (தெலுங்கு: లక్నవరం సరస్సు, *Laknavaram Lake*) தெலுங்கானா மாநிலம் கோவிந்தராவ்பேட்டை மண்டலத்தில் வாரங்கல் நகரிலிருந்து சுமார் 80 கி.மீ தொலைவில் அமைந்துள்ள ஒரு ஏரி. 10,000 ஏக்கர் பரப்பளவில் பரவி, சுமார் 2.135 டி.எம்.சி. தண்ணீரைக் கொண்டுள்ள இந்த ஏரி 3,500 ஏக்கர் நிலத்தைப் பாசனம் செய்கின்றது.

சுற்றுலா ஈர்ப்பு
----------------

காக்கத்திய அரசர் ராஜூ பிரதாபருத்திரரால் 1312 ஆம் ஆண்டு கட்டப்பட்ட இந்த ஏரியில் 13 தீவுகள் உள்ளன. மேலும் மூன்று தீவுகளை இணைக்கும் 160 மீட்டர் நீளமுள்ள ஒரு பாலமும் உள்ளது. அடர்த்தியான இலையுதிர் காடுகளால் சூழப்பட்டுள்ளது இந்த ஏரி புகழ்பெற்ற ஒரு சுற்றுலாத்தலமாகும். இயற்கையை விரும்பும் சுற்றுலாப்பயணிகளுக்கேற்ப இங்கு குடிசைகள், பார்வைக் கோபுரம், உணவுக்கூடம், முக்கிய கரைகளிலிருந்து தீவுக்கு வரும்வகையில் படகுப்போக்குவரத்து போன்ற வசதிகள் அமைக்கப்பட்டுள்ளன.

சான்றுகள்
---------

1. ↑  "Of sun-kissed waters". *The Hindu*.
2. ↑  "Laknavaram lake – a perfect place to unwind". *The Hindu*. 2014-12-05 அன்று மூலம் பரணிடப்பட்டது. 2017-10-13 அன்று பார்க்கப்பட்டது.
3. ↑  "New facilities opened at Laknavaram". *The Hindu*.
**நல்லதே நடக்கும்** 1993 ஆம் ஆண்டு சரவணன், காவேரி மற்றும் ரோகிணி ஆகியோர் நடிப்பில், கே. சங்கர் இயக்கத்தில், எம். ஜி. விகாஷ் மற்றும் எம். ஜி. வினோத் தயாரிப்பில், தேவா இசையில் வெளியான தமிழ் திரைப்படம்.

கதைச்சுருக்கம்
--------------

வழக்கறிஞரான பிரகாஷ் (சரவணன்) தன் தாயுடன் வசிக்கிறான். செய்யாத குற்றத்திற்குக் கொடுக்கப்பட்ட மரண தண்டனையால் நிரபராதியான அவன் தந்தை இறந்ததால், தன் உதவியை நாடிவரும் அப்பாவி மக்களுக்கு வழக்கறிஞராகத் தன்னால் இயன்ற வழக்கு தொடர்பான உதவிகளை செய்கிறான்.

திருவிழாவில் கிராமத்தின் தலைவர் மேகநாதனைக் (சாத்தப்பன் நந்தகுமார்) கொலை செய்ததாக செங்கோடன் குற்றம் சாட்டப்படுகிறான். நீதிமன்றத்தில் வழக்கு விசாரணையின் முதல் நாள் அன்று செங்கோடன் தான் நிரபராதி என்று அனைவர் முன்னிலையிலும் மன்றாடுகிறான். செங்கோடன்தான் குற்றவாளி என்று பிரகாஷ் முதலில் எண்ணினாலும், செங்கோடனின் தங்கையும் பிரகாஷின் காதலியுமான ஜீவா (காவேரி) பிரகாஷை சந்தித்து அவளது அண்ணன் நிரபராதி என்று புரியவைக்கிறாள். செங்கோடனைக் காப்பாற்றும் பொறுப்பை ஏற்றுக்கொள்ளும் பிரகாஷ் அதற்காக பல முயற்சிகள் செய்தாலும் இறுதியில் தோல்வி அடைகிறான். செங்கோடனுக்கு மரண தண்டனை விதிக்கப்படுகிறது.

செங்கோடனைத் தண்டனையிலிருந்து காப்பாற்ற ஆதாரங்களைத் தேடி செங்கோடனின் கிராமத்திற்குச் செல்கிறான். அவன் காதலி ஜீவா தற்கொலை செய்துகொண்டதை அறிந்து அதிர்ச்சியடைகிறான். அங்கு வள்ளியம்மாள் (மனோரமா) வீட்டில் தங்குகிறான். வள்ளியம்மாள் மகள் ஜெயா (ரோகிணி) அவனை விரும்புகிறாள். மேகநாதனின் சகோதரன் விக்ரமன் (நெப்போலியன்) மற்றும் மேகநாதனின் மனைவி ரமாதேவி (சில்க் ஸ்மிதா) ஆகியோர் மீது சந்தேகப்படுகிறான். செங்கோடன் காப்பாற்றப்பட்டானா? பிரகாஷ் வழக்கில் வெற்றி பெற்றானா? என்பது மீதிக்கதை.

நடிகர்கள்
---------

* சரவணன் - பிரகாஷ்
* காவேரி - ஜீவா
* ரோகிணி - ஜெயா
* நெப்போலியன் - விக்ரமன்
* எம். என். நம்பியார்
* ஜனகராஜ் - ராமு
* செந்தில் - பூலோகம்
* சில்க் ஸ்மிதா - ரமாதேவி
* மனோரமா - வள்ளியம்மாள்
* பசி சத்யா - வைகுண்டம்
* அனுஜா - தையல்நாயகி
* பானுமதி - பிரகாஷின் தாய்
* சுமதி ஸ்ரீ - மங்களம்
* சாத்தப்பன் நந்தகுமார் - மேகநாதன்
* குமரிமுத்து - சிரிப்பு சிங்காரம்
* திடீர் கண்ணய்யா
* எல். ஐ. சி. நரசிம்மன்
* தில்லைராஜன்
* டி. கே. எஸ். நடராஜன்
* சண்முகசுந்தரி - அஞ்சலை
* சாமிக்கண்ணு

இசை
---

படத்தின் இசையமைப்பாளர் தேவா. பாடலாசிரியர் வாலி.

| வ.எண் | பாடல் | பாடகர்(கள்) | காலநீளம் |
| --- | --- | --- | --- |
| 1 | என் சுவாமி ஐயப்பன் | எஸ். பி. பாலசுப்பிரமணியம், எஸ். ஜானகி | 4:50 |
| 2 | மரங்கொத்தி | எஸ். ஜானகி | 4:42 |
| 3 | நல்ல ராத்திரி | எஸ். பி. பாலசுப்பிரமணியம், சித்ரா | 5:07 |
| 4 | ஒண்ணு ரெண்டு | எஸ். பி. பாலசுப்பிரமணியம், எஸ். ஜானகி | 5:06 |
| 5 | வா தலைவா | எஸ். ஜானகி | 5:03 |

மேற்கோள்கள்
-----------

1. ↑  "நல்லதே நடக்கும்".
2. ↑  "நல்லதே நடக்கும்". 2018-08-21 அன்று மூலம் பரணிடப்பட்டது. 2019-02-23 அன்று பார்க்கப்பட்டது.
3. ↑  "நல்லதே நடக்கும்". Archived from the original on 2004-12-27. 2019-02-23 அன்று பார்க்கப்பட்டது.CS1 maint: unfit url (link)
4. ↑  "நல்லதே நடக்கும் பாடல்கள்".
5. ↑  "நல்லதே நடக்கும் பாடல்கள்".

வெளி இணைப்புகள்
---------------

* நல்லதே நடக்கும்
**சாந்தா தத்தா** *(Shanta Dutta)* என்பவர் ஒர் இந்திய நுண்ணுயிரியலாளராவார். தற்போது தேசிய காலரா மற்றும் நுரையீரல் நோய்கள் நிறுவனத்தின் இயக்குநராக உள்ளார்.  குடல்சார் நோய் குறித்த 23 ஆண்டுகளுக்கும் மேலான ஆராய்ச்சி அனுபவம் இவருக்கு உள்ளது.

கல்வி
-----

1986 ஆம் ஆண்டில் கொல்கத்தா பல்கலைக்கழகத்தில் தனது எம்.பி.பி.எசு மருத்துவப் படிப்பை இவர் முடித்தார். 1992 ஆம் ஆண்டில் கர்நாடகாவின் மங்களூர் பல்கலைக்கழகத்தில் மருத்துவ நுண்ணுயிரியலை மையமாகக் கொண்டு மருத்துவ முதுநிலை படிப்பை முடித்தார். 2006 ஆம் ஆண்டு இவர் சப்பானின் கியுசூ பல்கலைக்கழகத்தில் மருத்துவ அறிவியலில் முனைவர் பட்டம் பெற்றார்.

தொழில்
------

1994 ஆம் ஆண்டு ஆகத்து மாதம் 3 ஆம் தேதியன்று தத்தா இந்திய மருத்துவ ஆராய்ச்சி கழகத்தில் சேர்ந்தார். 2016 ஆம் ஆண்டு சூலை மாதம் 12 ஆம் நாள் இவர் பாக்டீரியா நோயியல் பிரிவில் தேசிய காலரா மற்றும் குடல்சார் நோய்கள் நிறுவனத்தில் விஞ்ஞானி (இயக்குநர்) ஆனார்.

தனிப்பட்ட வாழ்க்கை
------------------

2020 ஆம் ஆண்டு சூன் மாதம் 30 தேதியில் சாந்தா தத்தாவிற்கு கொரோனா வைரசு நோய் சோதிக்கப்பட்டு உறுதி செய்யப்பட்டது.  iந்த நேரத்தில் நிமோனியா நோயாலும் பாதிக்கப்பட்டு மருத்துவமனையில் இவர் அனுமதிக்கப்பட்டார்.  பின்னர் குணமடைந்து சூலை முதல் வாரத்தில் மருத்துவமனையில் இருந்து வீடு திரும்பினார்.

மேற்கோள்கள்
-----------

1. 1 2 3  "NICED : Scientist : Dr. Shanta Dutta". *www.niced.org.in* (ஆங்கிலம்). 30 June 2020 அன்று பார்க்கப்பட்டது.
2. ↑  "Shanta Dutta profile". 30 June 2020 அன்று பார்க்கப்பட்டது.
3. ↑  "Niced director shanta dutta's COVID-19 tested positive" (in bn). *Sangbad Pratidin*. 30 June 2020. .
4. ↑  "করোনার সঙ্গে নিউমোনিয়ার হানা,বেসরকারি হাসপাতালে ভর্তি NICED অধিকর্তা শান্তা দত্ত" (in bn). *Hindustan Times*. 2 July 2020.. பார்த்த நாள்: 2 July 2020.
5. ↑  "করোনামুক্ত বেলেঘাটা NICED-এর ডিরেক্টর শান্তা দত্ত" (in bn). *Hindustan Times*. 9 July 2020.. பார்த்த நாள்: 9 July 2020.
**சின்னதும்பூர்** (*Sinna Thumbur*) நாகப்பட்டினம் மாவட்டம் கீழ்வேளுர் வட்டத்திலுள்ள ஒரு கிராமம். மொத்த ஊரின் பரப்பளவு 100 ஏக்கர். மொத்த மக்கள் தொகை 500. இவ் வூர் வேளாங்கண்ணிக்கு மிக அருகில் உள்ளது. இங்குள்ள மக்களின் பிரதான தொழில் விவாசாயம்.

விஸ்வநாதர் கோவில்
-----------------

இங்கு ஒரு பழைமை வாய்ந்த சிவன் கோவில் (விஸ்வநாதர் கோவில்) உள்ளது. இது சோழர் காலத்தில் கட்டப்பட்டது என்பதற்கு சான்றாக அங்கு கல்வெட்டு உள்ளது. இந்த கோவிலின் மூலவராக விஸ்வநாதரும், பார்வதியும் உள்ளனர். அவர்களுக்கு எதிரே ஒரு நந்தி சிலையும் உள்ளது. கோவிலை சுற்றிப் பெரிய மதில் சுவரும், உள்ளே மூலவரைச் சுற்றி வினாயகர், முருகன், அய்யானார், சேவிராயர் எனச் சிறுசிறு சன்னிதிகள் உள்ளன. இவையனைத்தும் கோவிலில் சுற்றி இருந்தாலும் கோபுரம் தான் கோவிலின் சிறப்பு. பெரிய கருங்கல்லை கொண்டு 50அடி உயரத்தில் உள்ளது. இந்த கோவில் சுமார் 30ஆண்டுகளாக கும்பாபிஷேகம் நடைபெறாமல் இருந்தது. 2008 ஆம் ஆண்டு ஒரு சிவனடியார் இதன் கோவில் திருப்பணிகளை மேற்கொண்டு கும்பாபிஷேகமும் நடத்தினார். மேலும் இந்த கோவிலில் அந்த காலத்து குகை ஒன்று உள்ளது. இது தஞ்சை பெரிய கோவிலுக்கு அந்த காலத்தில் செல்லும் வழியென்ற செய்தி வழங்கப்படுகிறது. மாதம் தோறும் சிவராத்தி அன்று கோவிலில் சிறப்பான பூஜைகளும் கலை நிகழ்ச்சிகளும் நடைபெறும். மிகவும் சக்தி வாய்ந்த கோவில் என்பது இந்தப் பகுதி மக்களின் நம்பிக்கை. கோவில் முகவரி: சின்னதும்பூர், கீழ்வேளுர் தாலுக்கா, நாகப்பட்டினம் மாவட்டம்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-10-11 அன்று பார்க்கப்பட்டது.
5. ↑
**நெய்வேலிப் புத்தகக் கண்காட்சி** என்பது தமிழ்நாட்டில் கடலூர் மாவட்டத்திலுள்ள நெய்வேலி நகரில் இருக்கும் இந்திய அரசு நிறுவனமான நெய்வேலி பழுப்பு நிலக்கரி நிறுவனத்தினால் ஆண்டுதோறும் நடத்தப்படும் ஓர் புத்தகக் கண்காட்சியாகும். இப்புத்தகக் கண்காட்சியில் தமிழ்நாட்டிலுள்ள பல்வேறு புத்தக வெளியீட்டாளர்கள் மற்றும் விற்பனையாளர்களுடன், இந்தியாவின் முக்கிய பதிப்பகங்கள் சிலவும் கலந்து கொள்கின்றன.

பத்து நாட்கள்
-------------

இக்கண்காட்சி பத்து நாட்கள் நடைபெறும். ஒவ்வொரு நாளும் தமிழ் அறிஞர்கள், இலக்கிய ஆர்வலர்கள் போன்றோர் சிறப்பு விருந்தினர்களாகக் கலந்து கொண்டு உரை நிகழ்த்துகின்றனர். இந்த அரங்கில், இலக்கிய உரைகள், மாயாஜாலம், மெல்லிசை, பட்டிமன்றம், நகைச்சுவை நாடகங்கள், பரதநாட்டியம் உள்ளிட்ட கலை நிகழ்ச்சிகளும் நடத்தப் பெறும். இந்தக் கண்காட்சியில் ஒவ்வொரு நாளும் ஒரு எழுத்தாளர், ஒரு புத்தக வெளியீட்டாளர் நெய்வேலி பழுப்பு நிலக்கரி நிறுவனத்தினால் பாராட்டிச் சிறப்பிக்கப்படுவர். தினமும் புதிய நூல்கள் வெளியிடப்படும். நெய்வேலி படைப்பாளிகளின் குறும் படங்கள் திரையிடப்படும்.

சிறப்பு வசதிகள்
---------------

* இக்கண்காட்சியை ஒட்டி நெய்வேலி பழுப்பு நிலக்கரி நிறுவனத்தினரால் அருகிலுள்ள நகரங்களுக்கு சிறப்பு பேருந்துகள் இயக்கப்படும்.

* இங்கு வந்து செல்பவர்கள் இணையப் பயன்பாடு, தொலைதொடர்பு வசதிக்காக இந்திய தொலைதொடர்பு நிறுவனத்தின் மூலம் தொலை தொடர்பு வசதிகள் செய்யப்பட்டிருக்கும்.

2012 ஆம் ஆண்டு புத்தகக் கண்காட்சி
---------------------------------

2012 ஆம் ஆண்டுக்கான புத்தகக் கண்காட்சி நெய்வேலி பழுப்பு நிலக்கரி நிறுவன அரங்கில் 29-06-2012 ல் தொடங்கி 08-07-2012 அன்று முடிவடைந்தது.

மேற்கோள்கள்
-----------

1. ↑  நெய்வேலியில் 10 நாள் புத்தகக் கண்காட்சி ஐகோர்ட் நீதிபதி நாளை துவக்கி வைக்கிறார் (தினமலர் - செய்தி)

வெளி இணைப்புகள்
---------------

* Neyveli Book Fair - 2012 பரணிடப்பட்டது 2012-05-06 at the வந்தவழி இயந்திரம் பரணிடப்பட்டது 2012-05-06 at the வந்தவழி இயந்திரம் (PDF)
**தவத்திரு சாந்தலிங்க அடிகளார்** என்பவர் தமிழ்நாட்டில் கி.பி. 17 ஆம் நூற்றாண்டில் தலைசிறந்து விளங்கிய ஆன்ம அருளாளர். தொண்டை நாட்டில் அவதரித்த இவர், காஞ்சிவாய் *பேரூரில் திருமடம்* அமைத்து **வீீீரசைவ நெறி**யை மேற்கொண்டொழுகியவர்.

இவர் திருக்கயிலாய பரம்பரை, *திருவாவடுதுறை* ஆதீனத்தவரான துறையூர் சிவப்பிரகாச தேசிகரிடம் உபதேசம் பெற்றவர். இதனை, 

'**செப்பிரும் கைலைக் குருமுறை மையிற்றன்**

**சிரமிசைச் சரணம்வைத் துளவோர்**'

என்ற *வைராக்கிய தீீப* அடிகளால் அறியலாம்.

மயிலம் பொம்மபுர ஆதீனம் *சிவஞான பாலய சுவாமி*களின் திருவருட் குறிப்பின்படி கற்பனைக் களஞ்சியம் என்று போற்றப்படும் துறைமங்கலம் *சிவப்பிரகாசரின்* தங்கை **ஞானாம்பிகை**யை சாந்தலிங்கர் மணம் முடித்து கொண்டார்.

கன்னட அரசரும் விருத்தாச்சலத்தில் (*திருமுதுகுன்றம்)* திருமடம் நிறுவிய அருளாளருமான **குமாரதேவர்** மற்றும் சாந்தலிங்கர் அருள் நூல்களுக்கு உரை எழுதியவரான *திருப்போரூர் முருகன்* சந்நதிவாழ் **சிதம்பர சுவாமிகள்** ஆகிய இருவரும் சீடர்களாவர்.

சாந்தலிங்கர் இயற்றிய கொலை மறுத்தல், வைராக்ய சதகம், வைராக்ய தீபம், அவிரோத உந்தியார் போன்ற நூல்கள் முறையே *சீீீீவகாருண்யம், ஈசுவர பக்தி, பாச வைராக்கியம், பிரம்ம ஞானத்தை* உணர்த்துவன.

இவர் சமாதியான *மாசிமகத் திருநாள்* ஆனது **பேரூராதீனம்** சார்பாக சிறப்பாகக் கொண்டாடப்பட்டு வருகின்றது.

கருவி நூல்
----------

உரையாசிரியர்கள் - மு.வை.அரவிந்தன்

காண்க
-----

* வீர சைவ இலக்கியம்
* சைவ சமய இலக்கியம்

ஆதாரங்கள்
---------
**தண்ணீர்பாவி கடற்கரை** (Tannirbhavi beach) என்பது இந்திய மாநிலமான கருநாடகாவின் மங்களூரில் அமைந்துள்ள ஒரு கடற்கரை ஆகும். கடலோர கர்நாடகாவின் மிகவும் பிரபலமான சுற்றுலா தலங்களில் இதுவும் ஒன்று. கடற்கரையுடன், சுல்தான் பத்தேரி, தன்னிர்பாவி மரப் பூங்கா, முன்மொழியப்பட்ட கடல் அருங்காட்சியகம் ஆகியவை சுற்றுலா தலங்களை ஈர்க்கின்றன. குலூர் பாலத்திற்கு அருகிலுள்ள சாலை மூலமாகவோ அல்லது சுல்தான் பத்தேரியிலிருந்து குருபுரா ஆறு வழியாக படகு மூலமாகவோ இதை அடையலாம். 

இது மங்களூர் நகரத்தின் பிரபலமான கடற்கரைகளில் ஒன்றாகும். மேலும் பனம்பூர் கடற்கரைக்கு அடுத்தபடியாக பிரபலமாக இரண்டாவது இடத்தில் உள்ளது. இந்தக் கடற்கரையில் பாதுகாப்பு ஏற்பாடுகள், சரியான கழிப்பறைகள், ஒரு வாகன நிறுத்துமிடம், ஓரிரு சிறிய உணவகங்கள் மற்றும் அமருமிடம் போன்ற சில அடிப்படை வசதிகள் உள்ளன.  

கடற்கரையின் நிலப்பரப்பின் மறுபுறத்தில் ஜி.எம்.ஆர் குழுமத்தால் அமைக்கப்பட்ட 220 மெகாவாட் மின் உற்பத்தி நிலையம் உள்ளது. இது மங்களூரிலிருந்து 12 கி.மீ. தூரத்தில் அமைந்துள்ளது .

தண்ணீர்பாவி மரப்பூங்கா
----------------------

இந்தக் கடற்கரைக்கு அருகில் 15 எக்டேர் பரப்பளவில் ஒரு மரப்பூங்கா அமைக்கப்பட்டுள்ளது. இது கர்நாடக வனத்துறையால் தொடங்கப்பட்டது. மரப்பூங்காவில் மேற்குத் தொடர்ச்சி மலையில் காணப்படும் மர இனங்கள் உள்ளன, மேலும் மரங்கள் / தாவரங்கள் மூலிகை மற்றும் மருத்துவ முக்கியத்துவம் வாய்ந்தவை. - இது துளு நாடு, யக்சகானம், பூட்டா கோலா  போன்ற கலாச்சாரத்தைச் சித்தரிக்கும் பல்வேறு சிற்பங்கள் செதுக்கப்பட்டுள்ளது.

அணுகல்
------

தண்ணீர்பாவியில் சூரியன் மறையும் ஒரு காட்சி
கடற்கரையில் கடலோர மரங்கள்
இந்தக் கடற்கரை சாலை வழியாக நன்கு இணைக்கப்பட்டுள்ளது, மேலும் சொந்த வாகனத்தில் அல்லது வாடகைக்கு எடுக்கப்பட்ட வாகனத்தில் எளிதில் சென்றடையலாம். மாற்றாக, மங்களூர், பாரத ஸ்டேட் வங்கியிலிருந்து சுல்தான் பத்தேரிக்கு நகர பேருந்து (எண் 16, 16 ஏ) மற்றும் குருபூர் ஆற்றின் குறுக்கே ஒரு படகின் மூலமும் சவாரி செய்யலாம். படகுகளுடன் ஆற்றைக் கடந்த பிறகு, மரங்களுக்கு இடையில் ஒரு வழியைக் கண்டுபிடித்து கடற்கரையை அடையலாம்.

மேற்கோள்கள்
-----------

1. 1 2 3  "An evening at Tannirbavi Beach". *trayaan.com*. 2014-01-26. 2016-10-05 அன்று பார்க்கப்பட்டது.
2. ↑  "Travel: Ride the waves at Tannirbhavi Beach". .
3. ↑  "Tannirbhavi Tree Park, Mangalore" (in en-US). *Around Mangalore - info@aroundmangalore.com*. 2016-03-24. .

வெளி இணைப்புகள்
---------------

விக்கிமீடியா பொதுவகத்தில்,  
 ***Tannirbhavi Beach***   
என்பதின் ஊடகங்கள் உள்ளன. 

* 

12°54′32″N 74°48′36″E﻿ / ﻿12.909°N 74.81°E﻿ / 12.909; 74.81
நெரிவு வகைகள்
நிரந்த மற்றும் கழற்றிமாற்றத்தக்க நெரிவுகள்
சுடுகலங்களில், **நெரிவு / நெரிப்பு** *(ஆங்கிலம்: choke, ச்சோக்)* என்பது, ஒரு சிதறுதுமுக்கியின் குழலுடைய சன்னவாய் முனையில் உள்ள ஓர் கூம்பு வடிவ இடுக்கு / குறுக்கம் ஆகும். நவீன சிதறுதுமுக்கிகளின் செயல்திறனை மேம்படுத்த கிட்டத்தட்ட எப்போதுமே நெரிவுகள் பயன்படுத்தப்படுகிறது. நெரிவை பயன்படுத்துவதன் நோக்கம் என்னவென்றால், மேம்பட்ட வீச்செல்லை மற்றும் துல்லியத்தை அடைய, குண்டின் பரவலை நெறிப்படுத்துவதே ஆகும்.[1] குறிப்பிட்ட பயன்பாடுகளுக்கு, திருகி-பொறுத்தவல்ல நெரிவுகளும் உள்ளன; கழற்றி மாற்றப்படும் தனிப்பாகமாக் இல்லாமல், குழலில் ஒருங்கிணைத்த வாறும் கூட சிதறுதுமுக்கியில் நெரிவுகள் உள்ளன.

உற்பத்தியின் போதே, குழலின் முனையை நசுக்கி, குழலோடு ஒருங்கிணைந்த பாகமாக, 
(நிரந்தரமான) நெரிவுகள் ஏற்படுத்தப்படும்; அல்லது ஒரு கழற்றி-மாற்றத்தக்க நெரிவுக்குழலை துப்பாக்கியின் முனையில் பொறுத்துவதற்கு ஏதுவாக, குழலின் முனையில் (உட்பக்கமாக) மரை வார்க்கப்படும். 

சிதறுதுமுக்கி குண்டுகளின் பரவல் கோலம்   
முதல்வரிசை: **நெரிவு அற்றது**   
இடமிருந்து வலமாக:  

1. 20 யார்டு தொலைவில், 30 இன்ச் வட்டத்துள் 204 குண்டுகள், 4 அடி வட்டத்துள் 302 குண்டுகள்  

2. 30 யார்டு தொலைவில், 30 இன்ச் வட்டத்துள் 172 குண்டுகள், 4 அடி வட்டத்துள் 262 குண்டுகள்  

3. 40 யார்டு தொலைவில், 30 இன்ச் வட்டத்துள் 130 குண்டுகள், 4 அடி வட்டத்துள் 233 குண்டுகள்  

4. 50 யார்டு தொலைவில், 30 இன்ச் வட்டத்துள் 76 குண்டுகள், 4 அடி வட்டத்துள் 162 குண்டுகள்  

இரண்டாம் வரிசை: **முழு நெரிவு**   
இடமிருந்து வலமாக:  

1. 20 யார்டு தொலைவில், 30 இன்ச் வட்டத்துள் எல்லா 304 குண்டுகள்.  

2. 30 யார்டு தொலைவில், 30 இன்ச் வட்டத்துள் 278 குண்டுகள், 4 அடி வட்டத்துள் 302 குண்டுகள்  

3. 40 யார்டு தொலைவில், 30 இன்ச் வட்டத்துள் 233 குண்டுகள், 4 அடி வட்டத்துள் 298 குண்டுகள்  

4. 50 யார்டு தொலைவில், 30 இன்ச் வட்டத்துள் 160 குண்டுகள், 4 அடி வட்டத்துள் 250 குண்டுகள்

மேற்கோள்கள்
-----------

1. ↑  Shotgun. (2011). Encyclopædia Britannica. Retrieved February 5, 2011, from Encyclopædia Britannica Online Library Edition:
**தத்தனேரி** (*Thathaneri*) என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டம் தன்னகத்தே கொண்டுள்ள ஒரு புறநகர்ப் பகுதியாகும். தத்தனேரியில் கண்மாய் ஒன்று அமையப்பெற்று தத்தனேரிக்கும் அதன் அண்மைய ஊர்களுக்கும் பயனுள்ளதாக இருக்கிறது.

அமைவிடம்
--------

கடல் மட்டத்திலிருந்து சுமார் 162 மீட்டர் உயரத்தில் அமைந்துள்ள தத்தனேரி ஊரின் புவியியல் ஆள்கூறுகள் 9°56'30.5"N, 78°06'25.6"E (அதாவது, 9.941800°N, 78.107100°E) ஆகும்.

அருகிலுள்ள ஊர்கள்
-----------------

மதுரை, செல்லூர், கோரிப்பாளையம், விளாங்குடி மற்றும் ஆரப்பாளையம் ஆகியவை தத்தனேரிக்கு அருகிலுள்ள முக்கிய ஊர்களாகும்.

போக்குவரத்து
------------

### சாலைப் போக்குவரத்து

தத்தனேரியில் நான்கு வழிச் சாலை ஒன்று உள்ளது. கோரிப்பாளையம் பகுதி வழியாக தத்தனேரி நான்கு வழிச் சாலையை அடைய, செல்லூர் இரயில்வே மேம்பாலத்தின் இடது பக்கத்தில் கீழ்மட்ட சாலை ஒன்று சுமார் ரூ.9.50 கோடி செலவில் உருவாகிறது. மதுரை மாநகராட்சி பேருந்து சேவைகள் மூலம் தத்தனேரி பயனடைகிறது. தத்தனேரியிலிருந்து சுமார் ஒரு கி.மீ. தூரத்திலேயே மதுரை - ஆரப்பாளையம் பேருந்து நிலையம் அமையப்பெற்றுள்ளது. மேலும், இங்கிருந்து சுமார் 3.5 கி.மீ. தூரத்தில், மதுரையின் நடுப்பகுதியில் மதுரை - பெரியார் பேருந்து நிலையம் அமைந்துள்ளது. மற்றும் சுமார் 4.5 கி.மீ. தொலைவில் மதுரை - அண்ணா நகர் பேருந்து நிலையம் உள்ளது. மேலும், மாட்டுத்தாவணியிலுள்ள மதுரை எம்.ஜி.ஆர் ஒருங்கிணைந்த பேருந்து நிலையம் தொடங்கி, அண்ணா பேருந்து நிலையம், செல்லூர், தத்தனேரி வழியாக பாத்திமா கல்லூரி வரை 2022 ஆம் ஆண்டு நவம்பர் மாதம் முதல் புதிய போக்குவரத்து சேவை நடைபெறுகிறது.

### தொடருந்து போக்குவரத்து

தூங்கா நகரம் என்று அழைக்கப்படும் மதுரையின் மையப்பகுதியில் அமைந்துள்ள மதுரை சந்திப்பு தொடருந்து நிலையம், தத்தனேரியிலிருந்து சுமார் 3 கி.மீ. தூரத்தில் உள்ளது. 

### வான்வழிப் போக்குவரத்து

தத்தனேரியிலிருந்து சுமார் 16 கி.மீ. தொலைவில் அவனியாபுரம் பகுதியில், மதுரை வானூர்தி நிலையம் அமைந்துள்ளது.

மருத்துவம்
----------

தத்தனேரியில் தொழிலாளர் நல மாநில ஈட்டுறுதி (இ. எஸ். ஐ.) மருத்துவமனை ஒன்று உள்ளது.

மயானம்
------

தத்தனேரி, செல்லூர், கோரிப்பாளையம் மற்றும் அவற்றைச் சுற்றியுள்ள பகுதிகள் பயனடைய, தத்தனேரியில் மயானம் ஒன்று உள்ளது. எரிவாயு மூலம் செயல்படும் இரண்டு எரிவாயு ஆலைகள் கொண்ட இந்த மயானம், பழமை வாய்ந்தது.

அரசியல்
-------

தத்தனேரி பகுதியானது, மதுரை மத்தி (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் பழனிவேல் தியாகராஜன். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

மேற்கோள்கள்
-----------

1. ↑  "கிடப்பில் கான்கிரீட் கால்வாய் திட்டம் - Dinamalar Tamil News" (in ta). 2022-12-09. .
2. ↑  Sundar, S. (2022-09-27). "Sellur Rail over bridge in Madurai to get new arm" (in en-IN). *The Hindu*. .
3. ↑  The Hindu Bureau (2022-11-17). "New bus services flagged off from Mattuthavani" (in en-IN). *The Hindu*. .
4. ↑  தினத்தந்தி (2022-12-08). "இ.எஸ்.ஐ. ஆஸ்பத்திரிகளில் தொழிலாளர் நலத்துறை அமைச்சர் திடீர் ஆய்வு" (in ta). .
5. ↑  Narayani, P. A. (2020-07-10). "With deaths mounting, gasifiers run non-stop" (in en-IN). *The Hindu*. .
6. ↑  Staff Reporter (2021-05-13). "Madurai crematoriums to have three more gasifiers" (in en-IN). *The Hindu*. .
**நெருப்பு டா** (Neruppu Da) என்பது ஓரு இந்தியத் தமிழ் சண்டைத் திரைப்படம் ஆகும். இதை எழுதி இயக்கியவா் அறிமுக இயக்குநர் பி.அசோக் குமாா் ஆவாா். 
படத்தை விக்ரம் பிரபு தயாரிக்கிறார். படத்தில் விக்ரம் பிரபு மற்றும் நிக்கி கல்ராணி அவா்களுக்கும் முக்கிய பாத்திரங்களை ஏற்று நடிக்கின்றனர். இப்படத்தின் தயாாிப்பு 2016 சூலை ஆம் நாள் தொடங்கி, 2017 செப்டம்பர் 8 அன்று வெளியானது.

நடிகர்கள்
---------

* விக்ரம் பிரபு
* நிக்கி கல்ராணி
* வருண்
* ராஜேந்திரன்
* நகிநிடு
* ஆடுகளம் நரேன்
* மதுசூதன் ராவ்
* புன்னியகோடி

### தயாாிப்பு

இப்படத்தின் பெயர் ரஜினிகாந்த் நடித்த கபாலி (2016) படத்தின் பிரபல பாடலில் இருந்து எடுக்கப்பட்டது. விக்ரம் பிரபுவின் தீயணைப்பு கதாபாத்திரம் மற்றும் ரஜினிகாந்த்தின் ரசிகராக இருப்பது இந்த தலைப்புக்கு பொருத்தமாக அமைந்துள்ளது. இப்படத்தின் படப்பிடிப்பு 2016 சூலை 11 அன்று பழைய மகாபலிபுரம் சாலையில் தொடங்கியது.

சான்றுகள்
---------

1. ↑  "'Kabali*s* Neruppu Da *now a film title"* (in en-IN). *The Hindu*. 2016-07-08. .
2. ↑  "Rajinikanths Neruppu Da is now the title of Vikram Prabhus next". 2016-07-09 அன்று பார்க்கப்பட்டது.
3. ↑
4. ↑  "Why did Vikram Prabhu copy the title of Kabali's song, Nerrupu Da for his maiden production?". 2016-07-10 அன்று பார்க்கப்பட்டது.
**எட்ரூசுகான் எண்குறிகள்** *(Etruscan numerals)* பண்டைய எட்ரூசுகானர்களால் பயன்படுத்தப்பட்டன. இது கிரேக்க ஆத்திக் எண்குறிகளில் இருந்து உருவாகியதாகும். இது பழைய இத்தாலிய எழுத்து வாயிலாக, உரோமானிய எண்குறிகள் உருவாக ஊக்கம் அளித்தது.

| எட்ரூசுகான் | அரபு | குறியீடு \* | பழைய இத்தாலிய எழுத்து |
| --- | --- | --- | --- |
| θu | 1 |  | 𐌠 |
| maχ | 5 |  | 𐌡 |
| śar | 10 |  | 𐌢 |
| muvalχ | 50 |  | 𐌣 |
| ? | 100 |  or C | 𐌟 |

பொதுக் கருத்தேற்பு
------------------

எட்ரூசுகோலியர்களின் இன்றைய பொதுக் கருத்தேற்பின்படி, கீழ்வரும் புதிய பட்டியல் தரப்படுகிறது. Huθ, śa ஆகியவை முறையே "நான்கு" அல்லது "ஆறு என்பது மட்டும் இன்னமும் விவாதத்தில் உள்ளது:

| எட்ரூசுகான் | அரபு |
| --- | --- |
| **θu** | 1 |
| **zal** | 2 |
| **ci** | 3 |
| **huθ** | 4 |
| **maχ** | 5 |
| **śa** | 6 |
| **semφ** | 7 |
| **\*cezp** | 8 |
| **nurφ** | 9 |
| **śar** | 10 |
| **\*θuśar** | 11 |
| **\*zalśar** | 12 |
| **\*ciśar** | 13 |
| **huθzar** | 14 |
| **\*maχśar** | 15 |
| **\*śaśar** | 16 |
| **ciem zaθrum** | 17 |
| **eslem zaθrum** | 18 |
| **θunem zaθrum** | 19 |
| **zaθrum** | 20 |
| **cealχ** | 30 |
| **\*huθalχ** | 40 |
| **muvalχ** | 50 |
| **śealχ** | 60 |
| **semφalχ** | 70 |
| **cezpalχ** | 80 |
| **\*nurφalχ** | 90 |
|

மேலும் காண்க
------------

* எட்ரூசுகான் நாகரிகம்
* எட்ரூசுகான் மொழி
* பழைய இத்தாலிய நெடுங்கணக்கு
* பழைய அங்கேரிய எழுத்து

மேற்கோள்கள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***Etruscan numerals***   
என்பதின் ஊடகங்கள் உள்ளன. 

* பரணிடப்பட்டது 2005-04-05 at the வந்தவழி இயந்திரம்
*
1990 திரைப்படம் பற்றிய கட்டுரைக்கு புதிய காற்று (1990 திரைப்படம்) கட்டுரையைப் பார்க்க.

**புதிய காற்று** 1975 ஆம் ஆண்டு வெளிவந்த ஈழத்து தமிழ்த் திரைப்படம். தொழிற்சங்கத் தலைவர்களில் ஒருவரான வி. பி. கணேசன் தயாரிப்பில் வெளிவந்த முதலாவது திரைப்படம் இதுவாகும். எஸ். இராமநாதன் இத்திரைப்படத்தை இயக்கினார்.

வி. பி. கணேசன் கதாநாயகனாகவும், பிரபல சிங்களத் திரைப்பட நடிகை பரீனா லை கதாநாயகியாகவும் நடித்தனர். இவர்களுடன் நகைச்சுவை நடிகர் எஸ். ராம்தாஸ், மற்றும் டீன் குமார், எஸ். என். தனரத்தினம்,, கே. ஏ. ஜவாஹர், சிலோன் சின்னையா, செல்வம் பெர்னாண்டோ உட்படப் பலர் நடித்தனர். திரைக்கதையை பிரபல மலையக எழுத்தாளர் தெளிவத்தை ஜோசப் எழுதினார்.

டீ. எஃப். லத்தீபின் இசையமைப்பில் வி. முத்தழகு, கலாவதி சின்னசாமி, சுண்டிக்குளி பாலச்சந்திரன், சுஜாதா அத்தநாயக்க, புத்தூர் கனகாம்பாள் சதாசிவம், ஏ. ஈ. மனோகரன் ஆகியோர் பாடினர். பாடல்களை கண்ணதாசன் (*மே தினம்* என்ற பாடல்), பூவை செங்குட்டுவன் (*ஓ என்னாசை*), மற்றும் சாது, கௌரி ஆகியோர் எழுதினர்.

படப்பிடிப்பு
------------

மலைநாட்டில் 1975 ஏப்ரல் 20 அன்று படப்பிடிப்பு ஆரம்பமானது. அதனைத் தொடர்ந்து யாழ்ப்பாணம், மட்டக்களப்பு, வவுனியா, கொழும்பு எனப் பல பகுதிகளிலும் படப்பிடிப்பு நடத்தப்பட்டு ஐந்து மாதங்களில் படம் திரையிடப்பட்டது.

குறிப்பு
--------

* புதியகாற்று’ திரைப்படம் இலங்கையில் 7 திரையரங்குகளில் பெருமளவு விளம்பரம் செய்யப்பட்டு திரையிடப்பட்டது. இப்படம் திரையிடப்பட்ட பொழுது தென்னிந்தியத் திரைப்படங்களைத் திரையிடாமல் நிறுத்தி வைக்கப்பட்டிருந்தன. இதனால் இத்திரைப்படம் ஓரளவு வெற்றி பெற்றது.
* இத்திரைப்படத்தில் கதாநாயகனும், வில்லனும் சிறுவயதில் இருந்தே ஒன்றாகப் பழகி வந்தவர்கள். சிறுவர்கள் பாத்திரங்களில் வி. பி. கணேசனின் மகன்களான மனோ கணேசன், பிரபா கணேசன் ஆகியோர் நடித்தனர்.

மேற்கோள்கள்
-----------

1. 1 2 3  தம்பிஐயா தேவதாஸ். "இலங்கைத் தமிழ்ச் சினிமாவின் கதை". 28 பெப்ரவரி 2016 அன்று பார்க்கப்பட்டது.
2. ↑  "சிகரம் தொட்ட செம்மல்". தினகரன். 5 சனவரி 2014. 28 பெப்ரவரி 2016 அன்று பார்க்கப்பட்டது.
**நெய்வேலி காட்டாமணக்கு** அல்லது காட்டாமணி (*Ipomoea carnea*) (ஐப்போமியா கார்னியா) தமிழகத்தில் காணப்படும் ஒரு களைச்செடியாகும். தென் அமெரிக்காவை தாயகமாக கொண்ட இச்செடியை சுமார் 50 வருடங்களுக்கு முன் அலங்காரத்திற்கும், வேலி தடுப்பானாகவும் மற்றும் பசுந்தாள் உரமாகவும் பயன்படுத்துவதற்கு இந்தியாவிற்குள் அறிமுகப் படுத்தப்பட்டது. இது ஒரு நிரந்தரச் செடி வகையைச் சார்ந்தது. இவை ஆகாயத்தாமரையைப் போலவே பெரும் இழப்பையும் பயிர்களைப் பாதிக்கக்கூடிய களையாகும். இவைகளை கட்டுப்படுத்த பல வழிமுறைகளும் முயற்சிகளும் மேற்கொள்ளப்பட்டு வருகின்றன.

வடிவமைப்பு
----------

சுமார் 2.3 மீட்டர் உயரம் வரை வளரும் இச்செடியின் தண்டுகள் பாய்போல் நிலத்தின்மேல் பின்னிப் பிணைந்து படரும் தன்மை கொண்டது. தண்டின் கணுக்கள் நிலத்தில் படும்போது அதிலிருந்து வேர்கள் தோன்றி பிறகு கணுவிலிருந்து புதிய தண்டுகள் செங்குத்தாக மேல்நோக்கி வளர ஆரம்பிக்கின்றன. இதன் இலைகள் அகலமாகவும் இதயம் போன்று வடிவம் கொண்டதாக பச்சைநிறங்களில் காட்சியளிக்கும். இவைகளின் பூக்கள் இளஞ்சிவப்பு நிறத்தில் காணப்படுகிறது. இவைகளின் இலைகளை ஒடிப்பதின் மூலம் பால் போன்ற திரவம் வெளிப்படும்.

தீமைகள்
-------

தமிழகத்தில் கானப்படும் களைகளில் இதுவும் ஒரு முக்கியப்பங்கை வகிக்கிறது. இந்த செடி நீர்ப்பாசன மற்றும் வடிகால் வாய்க்கால்களில் நீரின் சீரான போக்கைத் தடுக்கிறது. ஏராளமான நீர் ஆவியாகி வீணாகிறது. இச்செடியின் வளர்ச்சியினால் குளம் மற்றும் குட்டை போன்ற நீர்நிலைகளில் பிராணவாயு சேர்க்கை தடுக்கப்பட்டு மீன்வளர்ச்சியும் பாதிக்கப்படுகிறது. இவைகள் ஒரு இடத்தையே புதர் போல மாற்றக்கூடிய வலிமையுள்ளது. இவைகள் தண்டு உடைந்து விழுந்தாலும் வேர்விடத்தொடங்கும்.

இவைகளை ஆடு உண்பதில்லை ஆனால் புதிதாக இது நிறைந்திருக்கும் இடங்களுக்கு அழைத்துவரப்படும் ஆடுகள் இதை உண்கின்றன.. அவ்வாறு அதன் தழைகளை உண்ணும் ஆடுகள் மாண்டும் விழுகின்றன. இத்தழையில் கழிச்சலை உண்டாக்கும் நச்சுப்பொருளும் ரத்த அணுக்களை அழிக்கும் நச்சுப்பொருளும், நரம்புகளைத் தாக்கும் நச்சுப்பொருளும் உண்டு. இதனால் இத்தழையை அதிக அளவில் ஏற்கும் வெள்ளாடுகள் இறப்பைத் தழுவுகின்றன. குறிப்பாக வெள்ளாடுகளைப் பொருத்தமட்டில் கவனம் கூடுதலாக இருக்க வேண்டுமென மருத்துவர்கள் கூறுகின்றனர்.

களையழிப்பு முறை
---------------

களைக்கொல்லி மூலம் இச்செடியை கட்டுப்படுத்துவது மிகவும் சிறந்தது மற்றும் சிக்கனமானது. நெய்வேலி காட்டாமணக்கு செடியை கோடைகாலத்தில் 0.2 சத 2, 4-டி சோடியம் உப்பு (ஒரு லிட்டர் நீரில் 2 கிராம் மருந்து) என்ற அளவில் தெளித்து நல்ல முறையில் கட்டுப்படுத்தலாம். இம்மருந்துடன் ஒரு லிட்டர் நீருக்கு யூரியா (10 கிராம்) மற்றும் சோப்பு திரவத்தை (ஒரு மில்லி) கலந்து தெளிப்பதால் மருந்து இலைப்பரப்பில் அதிக காலம் தங்கி இருந்து விரைவாகவும் அதிக அளவிலும் உட்கிரகிக்க உதவுகிறது. வேறு மருந்துகளாக இதனால் செடி வேருடன் அழிக்கப்படுகிறது. இம்மருந்து கரைசலை செடியின் இலைப்பாகம் மற்றும் தண்டுப்பாகம் நன்கு நனையும்படி மேலும் கீழும் கைத்தெளிப்பான் கொண்டு இலை நுனியிலிருந்து ஒரு சொட்டு மருந்து கீழே விழும்வரை நிதானமாகத் தெளிக்க வேண்டும். செடிகளை அடியோடு அழிக்க வேண்டியது அத்தியாவசியமாகும்.

மாற்றுமுறை
----------

இதை எரிமூட்டியாகவும், அங்கக உரங்களாகவும், தழைச்சத்தாகவும் வயல்களில் பயன்படுத்தலாம் என வேளாண்மைப் பல்கலைக்கழகம் விளக்கியுள்ளது. இதிலிருந்து உயிர்களால் மட்கக்கூடிய நெகிழத்தை உற்பத்தி செய்யமுடியும் எனவும் ஒருத் தளத்தில் விவரிக்கப்பட்டுள்ளது.

வெளி இணைப்புகள்
---------------

* 
* 
*
*பீடோஃபிரினே அமெளவன்சிசு* வகைப்பாட்டியல்
**புதிய சிற்றினம்** (***species nova***) அல்லது சிற்றினம் நோவா என்பது உயிரியல் வகைப்பாட்டியலில் (ஆங்: ***sp. nov.*** பன்மை சுருக்கம்: ***spp. nov.*** ) புதிய சிற்றினத்தினைக் குறிக்கும். இந்த சொற்றொடர் இலத்தீன் மொழிச் சொல்லான ***species nova*** என்பதன் தமிழாக்கம் ஆகும் இதுமுதன்முறையாக வெளியிடப்படும் ஒரு உயிரியின் இருசொற் பெயருக்குப் பின் பயன்படுத்தப்படுகிறது.

உதாரணமாக மீச்சிறு தவளையினமான *பீடோஃபிரினே அமெளவன்சிசு* முதலில் *பெடோப்ரைன் அமுயென்சிசு புதிய சிற்றினம்* என விவரிக்கப்பட்டது. நவ. 2012-ல் *பிஎல்ஓஎசு ஒன்* எனும் ஆய்விதழில் வெளியிடப்பட்டது.

மேலும் பார்க்கவும்
------------------

* அறிவியல் பெயரிடலின் சொற்களஞ்சியம்
* இனங்கள் விளக்கம்

மேற்கோள்கள்
-----------

1. 1 2  Rittmeyer, Eric N.; Allison, Allen; Gründler, Michael C.; Thompson, Derrick K.; Austin, Christopher C. (2012). "Ecological guild evolution and the discovery of the world's smallest vertebrate". *PLoS ONE* (Public Library of Science) **7** (1): e29797. doi:10.1371/journal.pone.0029797. பப்மெட்:22253785. Bibcode: 2012PLoSO...729797R.
2. 1 2  "What Latin abbreviations mean". 31 October 2016 அன்று பார்க்கப்பட்டது.
3. ↑  "Medical Definition of sp nov". Merriam Webster. 31 October 2016 அன்று பார்க்கப்பட்டது.
**மாங்கனீசு ஊதா** *(Manganese violet)* என்பது NH4MnP2O7 என்ற வாய்ப்பாட்டைக் கொண்ட கனிம வேதியியல் சேர்மம் ஆகும். இதை அமோனியம் மாங்கனீசு(III) பைரோபாசுபேட்டு என்று அழைக்கிறார்கள். பைரோபாசுபேட்டு (P2O4−7), அமோனியம் (NH+4), மற்றும் மாங்கனீசு ஆகியவை சேர்ந்து அமோனியம் மாங்கனீசு(III) பைரோபாசுபேட்டு திண்மத்தை உருவாக்குகின்றன. மாங்கனீசு(III) ஆக்சைடு, டை அமோனியம் பாசுபேட்டு, பாசுபாரிக் அமிலம் ஆகியவை சேர்ந்த கலவையை சூடுபடுத்துவதன் மூலம் மாங்கனீசு ஊதா தயாரிக்கப்படுகிறது. இது பரவலாக அறியப்பட்ட ஒரு நிறமியாகும் .

வேதிக்கட்டமைப்பு
----------------

α- மற்றும் β-வடிவம் என்ற இரண்டு பல்லுருவ தோற்றங்களில் இது அறியப்படுகிறது. ஆனால் இரண்டு வடிவங்களிலும் கட்டமைப்பு ஒரே மாதிரியாகவே உள்ளது. Mn(III) மையங்கள் உருக்குலைந்த எண்முக தளங்களில் பைரோபாசுபேட்டு ஈந்தணைவிகள் வழங்கும் ஆறு ஆக்சிசன் அணுக்களால் சூழப்பட்டுள்ளன .

நிறமாலை
-------

பிரதிபலிப்பு மற்றும் ஒளிர்வு நிறமாலைகளை அகச்சிவப்பு நிறமாலையில் காணலாம் .

மேற்கோள்கள்
-----------

1. ↑  Hugo Müller, Wolfgang Müller, Manfred Wehner, Heike Liewald "Artists' Colors" in Ullmann's Encyclopedia of Industrial Chemistry 2002, Wiley-VCH, Weinheim. எஆசு:10.1002/14356007.a03\_143.pub2
2. ↑  Yasmin Begum, Adrian J. Wright "Relating highly distorted Jahn–Teller MnO6 to colouration in manganese violet pigments" J. Mater. Chem. 2012, vol. 22, pp. 21110–21116. எஆசு:10.1039/c2jm33731b
3. ↑  Manganese violet, at ColourLex
**எட்வர்டு டர்னர் பென்னெட்** (*Edward Turner Bennett*)(6 ஜனவரி 1797 - 21 ஆகஸ்ட் 1836) என்பவர் இங்கிலாந்து நாட்டினைச் சார்ந்த விலங்கியல் மற்றும் எழுத்தாளர் ஆவார். இவர் தாவரவியலாளர் ஜான் ஜோசப் பென்னெட்டின் மூத்த சகோதரர் ஆவார்.

பென்னெட் ஹாக்னியில் பிறந்தார். இவர் அறுவை சிகிச்சை நிபுணராகப் பயிற்சி பெற்றார். ஆனால் இவர் விலங்கியல் பாடத்தின் மீது நாட்டம் கொண்டிருந்தார். 1822ஆம் ஆண்டில் இவர் பூச்சியியல் சமூகத்தை நிறுவ முயன்றார். இந்த முயற்சியானது பின்னர் லின்னேயன் சமூகத்துடன் தொடர்புடைய லண்டன் விலங்கியல் சமூகமாக மாறியது. இதன் செயலளாரக பென்னெட் 1831 முதல் 1836 வரை செயல்பட்டார்.

பென்னெட் படைப்புகளில் *தி டவர் மெனகேரி* (1829) மற்றும் *தி கார்டன்ஸ் அண்ட் மெனகேரி ஆஃப் விலங்கியல் சங்கம்* (1831) அடங்கும். இவர் ஜி. டி. லேயுடன் இணைந்து *, பீச்சேயின் பயணத்தின் விலங்கில்* என்பதில் மீன்கள் (1839) என்ற பகுதியையும் எழுதினார்.

1835ஆம் ஆண்டில், பென்னெட் புதிய வகை ஆப்பிரிக்க முதலையை விவரித்தார். இதன் அறிவியற் பெயர் *மெசிஸ்டாப்சு லெப்டோர்ஹைஞ்சசு* ஆகும். இந்தப் பெயரானது 2018-ல் உறுதிப்படுத்தப்பட்டது.

மேற்கோள்கள்
-----------

1. ↑  Bennett, Edward Turner (1797-1836), zoologist by J. C. Edwards in Dictionary of National Biography online (accessed 21 July 2008)
2. ↑  Mullens, W. H. and H. Kirke Swann. *A Bibliography of British Ornithology from the Earliest Times to the End of 1912*. London, England: Macmillan, 1917. (Accessed on 5/10/2014.)

வெளி இணைப்புகள்
---------------

* குட்டன்பேர்க் திட்டத்தில் Edward T. Bennett இன் படைப்புகள்
* பென்னட், எட்வர்ட் டர்னர் (1830-31) *தி கார்டன்ஸ் அண்ட் மெனஜரி ஆஃப் விலங்கியல் சொசைட்டி... இரண்டு தொகுதிகள்*
‘புதிய தலைமுறை’ வார இதழ் சென்னையிலிருந்து வெள்ளி கிழமைதோறும் வெளியாகும் முன்னணி தமிழ் வார இதழ் ஆகும். சமூக விழிப்புணர்வு வார இதழாக அடையாளப்படுத்திக் கொண்டுள்ளது. இது அக்டோபர் 2009-ஆம் ஆண்டு முதல் பிரசுரமாகி வருகிறது. 

எஸ்.ஆர்.எம் குழுமத்திற்கு உட்பட்ட ‘நியூ ஜெனரேஷன் மீடியா கார்ப்பரேஷன்’ என்ற ஊடக நிறுவனத்தால் இவ்விதழ் வெளியிடப்படுகிறது. இதே ஊடக நிறுவனம் புதிய தலைமுறை கல்வி என்ற வார இதழையும், ‘புதிய தலைமுறை பெண்’ என்ற மாத இதழையும் வெளியிட்டு வருகிறது. மேலும் புதிய தலைமுறை செய்தி தொலைக்காட்சியும் புதுயுகம் தொலைக்காட்சியும், இதே ஊடக நிறுவனம் சார்பில் ஒளிபரப்பாகி வருறது. 

புதிய தலைமுறை இதழின்  நிறுவன ஆசிரியர் ஆர்.பி. சத்தியநாராயணன் ஆவர். மூத்த பத்திரிகையாளர் எம்.பி. உதயசூரியன் செய்தி ஆசிரியர் ஆவார். இந்த இதழின் விற்பனை பதிப்பு, பதினாறு லட்சத்து இருபத்தி மூன்றாயிரமாக (16,23,000) உள்ளதாக, இந்தியன் ரீடர்ஷிப் சர்வே முடிவுகளில் தெரிவிக்கப்பட்டுள்ளது. அரசியல், சினிமா, சாதனை, தன்னம்பிக்கை, விளையாட்டு தொடர்பான படைப்புகள் இதில் இடம்பெறுகின்றன.

மேலும் பார்க்க
--------------

* புதிய தலைமுறை கல்வி
* புதிய தலைமுறை (தொலைக்காட்சி)
* புதுயுகம் தொலைக்காட்சி

மேற்கோள்கள்
-----------

வெளி இணைப்புகள்
---------------

* புதிய தலைமுறை இணையதளம்
* புதிய தலைமுறை இணைய தொலைக்காட்சி தளம் பரணிடப்பட்டது 2012-10-16 at the வந்தவழி இயந்திரம்

|  |  |  |
| --- | --- | --- |
|  |  | *இது பரவலான இதழ் பற்றிய குறுங்கட்டுரை. நீங்கள் விக்கிப்பீடியாவின் இக்கட்டுரையை வளர்க்க உதவலாம்*. |

மேலும் பார்க்க
--------------

* புதிய தலைமுறை கல்வி
* புதிய தலைமுறை (தொலைக்காட்சி)
* புதுயுகம் தொலைக்காட்சி

மேற்கோள்கள்
-----------

1. ↑  "எக்ஸ்சேஞ்ச்4மீடியா, மார்ச் 15,2010". 2010-03-17 அன்று மூலம் பரணிடப்பட்டது. 2011-08-29 அன்று பார்க்கப்பட்டது.

வெளி இணைப்புகள்
---------------

* புதிய தலைமுறை இணையதளம்
* புதிய தலைமுறை இணைய தொலைக்காட்சி தளம் பரணிடப்பட்டது 2012-10-16 at the வந்தவழி இயந்திரம்

|  |  |  |
| --- | --- | --- |
|  |  | *இது பரவலான இதழ் பற்றிய குறுங்கட்டுரை. நீங்கள் விக்கிப்பீடியாவின் இக்கட்டுரையை வளர்க்க உதவலாம்*. |
**மாக்தலேனா ரூத் மோசி** (Magdalena Ruth Moshi) (பிறப்பு" 1990 நவம்பர் 30) இவர் ஓர் தன்சானிய நீச்சல் வீரராவார்.  2012 கோடைகால ஒலிம்பிக்கில், பெண்கள் 100 மீட்டர் பிரீஸ்டைலில் போட்டியிட்டு, ஒட்டுமொத்தமாக 45 வது இடத்தைப் பிடித்து, அரையிறுதிக்கு தகுதி பெறத் தவறிவிட்டார். இவர் 2016 கோடைகால ஒலிம்பிக்கில் 50 மீ பிரீஸ்டைல் போட்டியில் பங்கேற்று, 91 போட்டியாளர்களில் 67 வது இடத்தைப் பிடித்தார். ( 29.44 வினாடிகளில்) 

இவர் 2014 பொதுநலவாய விளையாட்டுப் போட்டிகளில் 50 மற்றும் 100 மீட்டர் பிரீஸ்டைலில் போட்டியிட்டார்.

தனிப்பட்ட வாழ்க்கை
------------------

இவர் 2010 ஆம் ஆண்டில் தெற்கு ஆஸ்திரேலியாவில் அடிலெய்டுக்கு குடிபெயர்ந்தார். அடிலெய்ட் பல்கலைக்கழகத்தில் சுகாதார அறிவியல் படிப்பதற்காகவும், 2016 ஒலிம்பிக் போட்டிகளுக்குத் தயாராகவும், அதே நேரத்தில் மருத்துவத்தில் உயர்கல்வியையும் முடிக்கவும் அங்கு சென்றார்.  உடலியல் அல்லது பொது சுகாதாரத்தில் பணியாற்ற தன்சானியா திரும்புவதாக இவர் நம்புகிறார்.

குறிப்புகள்
-----------

1. ↑  London2012.com பரணிடப்பட்டது 2012-07-23 at the வந்தவழி இயந்திரம்
2. ↑  "Glasgow 2014 - Magdalena Ruth Alex MOSHI Profile". *g2014results.thecgf.com*. 2020-06-26 அன்று பார்க்கப்பட்டது.
3. ↑  .
4. ↑  Osborne, Ben (Summer 2013). "Magdalena's Olympic odyssey". *Lumen*. அடிலெயிட் பல்கலைக்கழகம். 12 August 2016 அன்று பார்க்கப்பட்டது.
**ததீசி புராணம்** திருமலைநாதர் என்பவரால் 16ஆம் நூற்றாண்டின் முற்பகுதியில் தமிழில் எழுதப்பட்ட நூல். ததீசி முனிவரின் வரலாற்றைக் கூறுவது. வடமொழி  சிவபுராணத்தின் பகுதியாகத் ததீசி புராணம் வருகிறது. 

ததீசி புராணம் 48 விருத்தங்களைப் கொண்ட நூல். இந்தப் புராணத்தின் தொடக்கப் பாடல் சிவபெருமான் சிங்க உருவம் தாங்கிய அரியைக் கொன்று அதன் தோலைப் போர்த்திக்கொண்ட செய்தியைக் கூறியபின் இந்தக் கதையைச் சொல்வதாகக் குறிப்பிடுகிறது.

* இந்த நூலில் வரும் பாடல் ஒன்று. எடுத்துக்காட்டு

நீசர் ஆயினும் மறையவர் ஆயினும் நீங்காப்
பாசர் ஆயினும் பவத்துவக்கு அளித்திடும் பாச
நாசர் ஆயினும் அடியவர் நாசம் ஒன்று இல்லாத்
தேசர் ஆகுவர் என்று முன் செப்பினான் பரமன்.

ததீசி கதை
---------

நான்முகனின் தும்மலில் தோன்றிய குதன் வச்சிராயுதம் பெற்றுப் பூமியை ஆண்டுவந்தான். அதர்வ மகரிசி மகன் ததீசியுடன் நட்பு கொண்டிருந்தான். ஒருநாள் உலகில் முதன்மையானவர் யார் என்னும் கருத்துப் பரிமாற்றம் நிகழ்ந்தது. தேவர்கள் ததீசி முனிவர் என்றனர். குதன் மன்னனே என்றான். சண்டை முற்றியது. குதன் ததீசியை நன்றாகப் புடைத்தான். ததீசி சுக்கிரனிடம் மிருத சஞ்சீவி பெற்றார். சிவனை நோக்கித் தவம் செய்து வச்சிர யாக்கை பெற்றார். குதன் தனக்கு வச்சிர யாக்கை நல்கும்படித் திருமாலை வேண்டினான். திருமால் ததீசியைத் தன் சக்கரத்தால் தாக்கினார். சக்கரம் சாம்பலாயிற்று. இப்போது திருமால் பக்கம் தேவர்களும் சேர்ந்துகொண்டனர். எனினும் தோற்றனர். ததீசி திருமால் மார்பில் உதைத்தார். திருமால் தன் வடுப்பட்ட மார்பில் திருமகளை வைத்து மறைத்துக்கொண்டார். – இது கதை.

கருவிநூல்
---------

மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005

அடிக்குறிப்பு
-------------

1. ↑  
மன்று நாயகன் சரபமாய் மானிட அரியைக்  

கொன்று தோல்முகம் புனைந்தமை கூறினாம்; இப்பால்  

துன்று வண்டலின் துளபமாம் ஆழியைத் தொலைத்து  

வென்றி கொண்டிடு ததீசிதன் மேன்மையை உரைப்பாம்.
**குசராத்து ஆயுர்வேதப் பல்கலைக்கழகம்** (*Gujarat Ayurved University*) என்பது இந்தியாவின் குஜராத்தின் ஜாம்நகரில் உள்ள மாநில பல்கலைக்கழகமாகும். ஆயுர்வேத மருத்துவம் கற்பித்தல் மற்றும் ஆராய்ச்சி நிறுவனத்துடன் ஒரு கூட்டு வளாகத்தைக் கொண்டுள்ளது. இது 2020ஆம் ஆண்டில் நிறுவப்பட்ட தேசிய முக்கியத்துவம் வாய்ந்த நிறுவனம் ஆகும்.

வரலாறு
------

இந்தியா விடுதலை பெற்றபின் ஏற்பட்ட மறுசீரமைப்புக் காரணமாகக் குசராத்தில் ஆயுர்வேத பல்கலைக்கழகம் நிறுவப்பட்டது. இது குசராத்தின் ஜாம்நகரில் தலைமையகத்துடன் 1967இல் நிறுவப்பட்டது.

நிறுவனங்கள்
-----------

இந்தப் பல்கலைக்கழகத்தின் கீழ் பின்வரும் நிறுவனங்கள் செயல்படுகின்றன.

* பன்னாட்டு ஆயுர்வேத ஆய்வு மையம்
* ஆயுர்வேத தொடர் கல்வி பல்கலைக்கழகப் பள்ளி

### ஆயுர்வேதம் கற்பித்தல் மற்றும் ஆராய்ச்சி நிறுவனம்

2020ஆம் ஆண்டில் , ஆயுர்வேதம் கற்பித்தல் மற்றும் ஆராய்ச்சி நிறுவனம் (தேசிய முக்கியத்துவம் வாய்ந்த நிறுவனம்) பல்கலைக்கழக வளாகத்தில் நிறுவப்பட்டது. ஆயுர்வேதத்தில் கற்பித்தல் மற்றும் ஆராய்ச்சி நிறுவனத்தினை நிறுவ பின் வரும் நிறுவனங்கள் இந்நிறுவனத்துடன் இணைக்கப்பட்டது.

* ஆயுர்வேத முதுகலை கற்பித்தல் மற்றும் ஆராய்ச்சி நிறுவனம்
* ஆயுர்வேத ஆராய்ச்சி பன்னாட்டு மையம்
* ஸ்ரீகுலாப்குன்வெர்பா ஆயுர்வேத மகாவித்யாலயா
* மகரிசி பதஞ்சலி யோகா இயற்கை மருத்துவம் மற்றும் ஆராய்ச்சி நிறுவனம்
* இந்திய ஆயுர்வேத மருந்து அறிவியல் நிறுவனம்

மேற்கோள்கள்
-----------

1. ↑  "PM Modi Inaugurates Ayurveda Research And Teaching Institute In Gujarat". *NDTV.com*.
2. ↑  "History of University". Gujarat Ayurved University. 4 July 2017 அன்று பார்க்கப்பட்டது.
3. ↑  "About University". *www.ayurveduniversity.edu.in*. 23 January 2018 அன்று பார்க்கப்பட்டது.
4. ↑  "PM inaugurates Ayurveda research & teaching institute | India News - Times of India". *The Times of India*.
**தயசிரி ஜயசேகர** (*Dayasiri Jayasekara*, பிறப்பு: சூன் 12 1969), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில் குருநாகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். ஒரு சட்டத்தரணியும் கூட. சுதந்திர இலங்கையின் 13 வது நாடாளுமன்றத்திலும் (2004) பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று விளையாட்டுத்துறை அமைச்சராக நியமிக்கப்பட்டார்.

வாழ்க்கைக் குறிப்பு
-------------------

718/1, மாடின்னகொட, இராஜகிரியவில் வசிக்கும் இவர் பௌத்த மதத்தைச் சேர்ந்தவர்.

மேற்கோள்கள்
-----------

1. ↑  "இலங்கையின் புதிய அமைச்சரவை பதவியேற்றுள்ளது". பிபிசி தமிழ். 4 செப்டம்பர் 2015. 4 செப்டம்பர் 2015 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2003-12-04 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-09-06 அன்று மூலம் பரணிடப்பட்டது. 2015-09-04 அன்று பார்க்கப்பட்டது.

உசாத்துணை
---------

* தயசிரி ஜயசேகர
**வைரமணி** (*Vairamani*) இந்தியாவின் கேரள மாநிலம் இடுக்கி மாவட்டத்தில் இருந்த ஒரு கிராமம் ஆகும். வைரமோணி என்றும் இதை அழைக்கிறார்கள். 1974 ஆம் ஆண்டு இடுக்கி அணையின் நீர்த்தேக்கத்தில் தண்ணீர் நிரம்பியதால் கிராமம் அப்போது தண்ணீரில் மூழ்கியது.

வரலாறு
------

.சே.பா. இராமசுவாமி ஐயர் காலத்தில் ஏற்பட்ட உணவுப் பற்றாக்குறையால், சதுப்பு நிலங்களை குத்தகைக்கு விடுவதற்கான முடிவின் ஒரு பகுதியாக, மக்களுக்கு தலா 5 ஏக்கர் நிலம் வழங்கப்பட்டது. இந்த கிராமங்களில் நெல் சாகுபடி செழிப்பாக இருந்தது. இந்திய சுதந்திரத்திற்குப் பிறகு இந்த கிராமம் கேரளாவின் இடுக்கி மாவட்டத்தின் ஒரு பகுதியாக மாறியது. பின்னர் ஆட்சிக்கு வந்த பொதுவுடமைக் கட்சி அரசு, கேரள மாநிலம் உருவான பிறகு அந்த நிலத்தை குடும்பங்களுக்கு வழங்கியது. 

தொடுபுழாவிற்கும் கட்டப்பனாவிற்கும் இடையே உள்ள முக்கிய நகரமான வைரமணி, குதிரைக்குத்தி, மய்யண்ணா, கயனாட்டுப்பாறை, வெங்கனம், சுருளி, க்டவரா, முத்திகண்டம் மற்றும் நடக்கவயல் ஆகிய கிராமங்களின் வணிக மையமாக இருந்தது.  கிராமம் முற்றாக வெளியேற்றப்படுவதற்கு முன்னர் இங்கு 2000 எண்ணிக்கைக்கும் மேற்பட்ட குடும்பங்கள் வசித்து வந்தன.  அணை கட்டுவதற்கு முன், வைரமணி வழியாக கட்டப்பனாவுக்கு வனப்பகுதி வழியாக மோட்டார் வாகனம் செல்லும் சாலை இருந்தது.  1974 ஆம் ஆண்டில் இடுக்கி அணையின் நீர்த்தேக்கத்தில் தண்ணீர் நிரம்பியதால் கிராமம் தண்ணீரில் மூழ்கியது.  அங்குள்ள குடும்பங்கள் வண்ணப்புரம், சாலக்குடி, மஞ்சப்ரா, கொருதோடு, சேலச்சுவடு பகுதிகளில் குடியமர்த்தப்பட்டனர்.  ஒவ்வொரு குடும்பத்திற்கும் 3 ஏக்கர் நிலம் வழங்கப்பட்டது.  நூறு ஆண்டுகளுக்கு மேல் பழமை வாய்ந்த வைரமணியில் உள்ள புனித தாமசு தேவாலயம், புனித மேரி தேவாலயம் என்று பெயர் மாற்றம் செய்யப்பட்டு, பின்னர் குளமாவுக்கு மாற்றப்பட்டது.

தற்போதைய நிலை
-------------

கிராமத்தின் எச்சங்களான புனித தாமசு தேவாலயத்தின் மாடிகள், வீடுகள், கடைகள் என நூறு ஆண்டுகளுக்கு மேல் பழமையானவற்றை கோடை காலத்தில் அணையின் நீர்மட்டம் 15 சதவீதத்துக்கும் கீழ் குறையும்போது காணலாம்.  வைரமணி இப்போது இடுக்கி வனவிலங்கு சரணாலயத்தில் உள்ள இடுக்கி நீர்த்தேக்கத்தில் உருவாக்கப்பட்ட ஒரு தீவு ஆகும்.  இந்த தீவு, மனித தலையீடு இல்லாமல், கோடை மாதங்களில் பல பறவைகளின் இனப்பெருக்கம் செய்யும் இடமாக மாறி வருகிறது.  தற்போது வைரமணிக்கு செல்ல குளமாவில் இருந்து நீர்த்தேக்கம் வழியாக மூன்றரை மணி நேரம் படகில் பயணிக்க வேண்டியுள்ளது. 

குளமாவு வன நிலையம் வைரமணி வன நிலையம் என பதிவேடுகளில் குறிக்கப்பட்டுள்ளது.

மேற்கோள்கள்
-----------

1. 1 2 3 4 5 6 7  "ഇടുക്കി ഡാമിനുള്ളിലെ വൈഡൂര്യം; വെള്ളത്തിൽ മറഞ്ഞ വൈരമണി ഗ്രാമം" (in ml). *Manoramanews*. . "ഇടുക്കി ഡാമിനുള്ളിലെ വൈഡൂര്യം; വെള്ളത്തിൽ മറഞ്ഞ വൈരമണി ഗ്രാമം". *Manoramanews* (in Malayalam).
2. 1 2  "ഇടുക്കി അണക്കെട്ടില്‍ ജലനിരപ്പ് താണതോടെ പുനര്‍ജനിച്ചത് വെള്ളത്തില്‍ മറഞ്ഞുകിടന്ന ഒരു ഗ്രാമം!" (in ml). *Asianet News Network Pvt Ltd*. .
3. ↑  "ഇടുക്കി അണക്കെട്ടിൽ മുങ്ങിപ്പോയ വൈഡൂര്യം; വൈരമണി ഗ്രാമത്തിന്‍റെ കഥ അറിയാം" (in ml). *Zee News Malayalam*. .
4. 1 2  "Birds take a two-month break on this islet" (in en). *The Hindu*. .
**காடி குத்தா** (Gaddi Kutta) என்பது வட இந்தியாவில் காணப்படும் ஒரு மஸ்தீப் வகை மலை நாய் ஆகும். இவை குறிப்பாக மேற்கு இமயமலைப் பகுதிகளில் (இமாச்சலப் பிரதேசம், உத்தராகண்டம், காஷ்மீர்) போன்ற இடங்களில் காணப்படுகிறது. இவை இந்திய பாந்தர் ஹவுண்ட், மஹிடண்ட் மஸ்தீஃப், என்ற பெயரிலும் அழைக்கப்படுகின்றன. இவை துவக்கத்தில் வேட்டை நாய் நோக்கங்களுக்காக வளர்க்கப்பட்டாலும், பல திறமை கொண்ட இந்த நாயினத்தை இடையர் தங்கள் ஆடுகளைப் பாதுகாக்க வளர்த்தனர். பெரும்பாலும் கேடிஸ் (பெரும்பாலும் பழங்குடிகள் ) ஆடுகளைத் தாக்கும் பனிச்சிறுத்தைகளைத் தாக்கி விரட்டுவதற்காகவும், புத்திசாலித்தனமாகத் தாங்கள் சொல்லியபடி ஆடுகளையும் செம்மறிகளையும் தங்கள்  பட்டிகளுக்குக் கொண்டுவந்து சேர்க்கவும் இவற்றை பயன்படுத்துகின்றனர்.

மேற்கோள்கள்
-----------

1. ↑  "The Splendour of Himalayan Art and Culture" p. 18
2. ↑  "A dog with a military mission". *The Hindu* (Gurkha Post). March 11, 2003. Archived from the original on ஆகஸ்ட் 11, 2010.. பார்த்த நாள்: December 4, 2012.

| * பா
* உ
* தொ
இந்தியாவில் தோன்றிய நாய் இனங்கள் |
| --- |
| நடைமுறையில் | 
* இராமநாதபுரம் மண்டை நாய்
* இராஜபாளையம் நாய்
* இந்திய ஸ்பிட்ஸ்
* கன்னி நாய்
* காடி குத்தா
* காய்கடி நாய்
* குமோன் மஸ்தீஃப்
* கோம்பை நாய்
* சிங்கள ஹவுண்ட்
* சிப்பிப்பாறை
* பாக்கர்வால் நாய்
* புல்லி குத்தா
* மகாராட்டிர வேட்டை நாய்
* முதொல் நாய்
* பஞ்சாரா வேட்டைநாய்
* நாட்டு நாய்
* இராம்பூர் வேட்டைநாய்

 | இந்தியா |
| தொடர்புடைய கட்டுரைகள் | 
* இந்திய ஓநாய்
* செந்நாய்

 |
சாந்தா காயன்

**சாந்தா காயன்** *(Chhanda Gayen)* வங்காளத்தைச் சேர்ந்த ஒரு மலையேறும் வீரராவார். 1979 ஆம் ஆண்டு சூலை மாதம் 9 அன்று இவர் பிறந்தார். மலையேற்றம் தவிர தற்காப்புக் கலைஞர், ஆய்வாளர் மற்றும் தற்காப்புக்கலை ஆசிரியராகவும் இவர் இருந்தார். 2013 ஆம் ஆண்டு மே மாதம் 18 அன்று காலை 7 மணிக்கு எவரெசுட்டு சிகரத்தை ஏறிய இவர் இந்திய மாநிலமான மேற்கு வங்கத்திலிருந்து இச்சிகரத்தை ஏறிய முதல் பெண் என்ற பெயரில் இவர் மிகவும் பிரபலமானவர். ஏபிபி ஆனந்தா தொலைக்காட்சி 2013 ஆம் ஆண்டு ஆகத்து 8 அன்று செரா அவிசுகர்" என்ற விருதை இவருக்கு வழங்கியது. 
2014 ஆம் ஆண்டு மே மாதம் 20 அன்று, நேபாளத்தின் காஞ்சஞ்சங்கா மலையின் மேற்குப் பகுதியில் இறங்கும்போது பனிச்சரிவில் இரண்டு செர்பாக்களுடன் இவர் காணாமல் போனார். அவர்கள் மூவரும் பின்னர் பனிச்சரிவில் இறந்ததாக அறிவிக்கப்பட்டனர். 

 கும்பு பனிப்பொழிவுகளுக்கு அருகே

மேற்கோள்கள்
-----------

1. ↑  Mount Everest conquered by West Bengal's Chanda Gayen. Press Trust of India : Kolkata, Sat 18 May 2013
2. ↑  "Mamata Banerjee heads to Nepal to rescue missing Indian Mountaineer Chhanda Gayen". *IANS*. news.biharprabha.com. 24 May 2014 அன்று பார்க்கப்பட்டது.
மாங்கனோவன் கால்சைட்டு
**மாங்கனோவன் கால்சைட்டு** *(Manganoan calcite)* என்பது பல்வேறுபட்ட கால்சைட்டுகள் நிறைந்துள்ள மாங்கனீசுக் கனிமமாகும். இக்கனிமத்தை மாங்கனோ கால்சைட்டு என்ற பெயராலும் அழைக்கிறார்கள். கனிமத்தில் இடம்பெற்றுள்ள கால்சைட்டுகள் இக்கனிமத்திற்கு இளஞ்சிவப்பு நிறத்தை அளிக்கின்றன. (Ca,Mn)CO3 என்ற மூலக்கூற்று வாய்ப்பாட்டால் இக்கனிமம் விவரிக்கப்படுகிறது. 
சிலோவாக்கியா குடியரசின் பன்சுகா சிடியாவ்நிக்கா சுரங்க மாவட்டத்தில் முதன் முதலாக இது கண்டுபிடிக்கப்பட்டு வெளியிடப்பட்டது, ஆனால் இக்கனிம உலகெங்கிலும் பரவலாகக் காணப்படுகிறது. நைகா, சிகுவாகுவா, மெக்சிக்கோ, வாள்களின் குகை எனப்படும் பகுதி மற்றும் பல்கேரியா போன்ற இடங்கள் குறிப்பிடத்தக்கவையாகும்.

மாங்கனோவன் கால்சைட்டு சில நேரங்களில் ரோடோகுரோசைட்டு கனிமத்துடன் சேர்த்து குழப்பிக் கொள்ளப்படுகிறது. மாங்கனோவன் கால்சைட்டு கனிமத்திலுள்ள மாங்கனீசின் அளவு இடத்திற்கு இடம் மாறுபடுகிறது. மாங்கனோவன் கால்சைட்டும் ரோடோகுரோசைட்டும் சேர்ந்து பல்வேறு வகையான திண்ம கரைசல்களை உருவாக்குகின்றன. இதனால்அதிக விகிதத்தில் மாங்கனீசு நிறைந்து கனிமத்தின் நிறம் சிவப்பாக மாறுகிறது.

மேற்கோள்கள்
-----------

1. ↑  Manganoan Calcite at Mindat

புற இணைப்புகள்
--------------

* Photo of Manganoan Calcite at the University of Delaware
* Manganoan Calcite Gallery
மார்வாரின் காடியா லோகர் இனத்தைச் சேர்ந்த நாடோடிப் பெண், ராட்லாம் மாவட்டத்தில்
**காடியா லோகர்** (Gadia Lohar) என்பது இந்தியாவின் ராஜஸ்தான் மாநிலத்தைச் சேர்ந்த நாடோடி இனம். இவர்கள் மத்தியப்பிரதேசத்தின் மால்வா பகுதிகளிலும் காணப்படுகின்றர். இவர்கள் இரும்பு சம்பந்தமான கொல்லர் வேலைகள் செய்பவர்கள். எனவே இவர்கள் ஓரிடத்திலிருந்து மற்றோர் இடத்திற்கு மாட்டுவண்டியில் இடம்பெயர்வர். (இந்தி மொழியில் வண்டி என்பதற்கு காடி என்று பொருள்). இவர்கள் ஈரான் மற்றும் பாகிஸ்தானின் **லோகர்** இனத்தோடு தொடர்புடையவர்கள் அல்ல.

இவர்களின் முன்னோர்கள் மத்தியப் பிரதேசத்தின் மேவார் பகுதியை ஆண்ட மகாராணா பிரதாப்பிடம் கொல்லராக இருந்தவர்கள். மேவார் அரசு முகலாயர்களிடம் வீழ்ந்தபோது இவர்களின் இடங்கள் முகலாய அரசால் பறிக்கப்பட்டது. இவர்களின் மாட்டுவண்டிதான் இவர்களின் வீடு. பல்வேறு இயற்கைச் சூழல்களில் இவர்கள் சிரமமான வாழ்க்கையை வாழ்ந்து வருகின்றனர். இவர்களின் வாழ்க்கையைப் பற்றி 2005-ல் இயக்குனர் மீனாக்ஷி வினய் ராய் **காடியா லோகர் : கேள்விக்குறியான ஒரு வாழ்க்கையும் பிழைப்பும்?** (Gadia Lohar: A Life and Livelihood in Question?) என்ற 25 நிமிட ஆவணப்படத்தைத் திரையிட்டார்.

தொடர்புடைய இணைப்புகள்
---------------------

* ராஜஸ்தான் மக்கள்

வெளி இணைப்புகள்
---------------

* புகைப்படத் தொகுப்பு
* காடியா லோகர்
* இணையதளம்
* நேசனல் ஜியாகிரபிக் கட்டுரை